Amb la reorganització de l'exèrcit partisà, a principis de 1943, Kosta Nađ és posat al comandament del Cos de Bòsnia, i posteriorment del III cos d'exèrcits, que tindrà la missió d'iniciar l'alliberament de Iugoslàvia des de l'est de Sèrbia. Aquest any els alemanys comencen una sèrie d'ofensives antipartisanes, que estan a punt d'aniquilar a l'alt comandament i el gruix de les seves unitats del sud de Bòsnia i Montenegro en les batalles de Neretva i Sutjeska. El seu 3r. Cos de Partisans és objecte al desembre de la Sisena Ofensiva Antipartisana, que tractava d'expulsar-lo de l'est de Bòsnia.